
Surah Kemenangan 

M neaan nama Allah 
Yang Maha Penyayang dan Maha Pengasih 


Ayat-ayat dan Terjemahan 


& Pan aga A51 
Dpaalo2 re DK "a 


or 


"Apabila tiba pertolongan Allah dan kemenangan (menakluk 
Makkah/(1). Dan engkau lihat manusia masuk ke dalam 
agama Allah sepuak demi sepuak(2). Maka bertasbihlah 
dengan memuji Tuhanmu dan pohonlah keampunan-Nya. 
Sesungguhnya Dia amat menerima taubat (hamba-Nya)“(3). 


(Latar belakang dan pokok pembicaraan) 


Surah yang pendek ini membawa berita gembira 
kepada Rasulullah s.a.w. iaitu berita ketibaan 
pertolongan dari Allah dan kemenangan menakluk 
negeri Makkah dan sambutan manusia yang 
berduyun-duyun memeluk agama Allah, di samping 
memberi arahan kepada Rasulullah s.a.w. supaya 
bertawajjuh kepada Allah dengan tasbih, tahmid dan 
istighfar ketika berita-berita yang menggembirakan 
itu menjadi kenyataan. Di samping itu surah ini juga 
sekaligus mendedahkan tabi'at dan hakikat agama 
Islam, dan sejauh mana cita-cita perjuangannya mahu 
membawa manusia kepada ketinggian, kemuliaan, 


keikhlasan dan pemusatan diri kepada Allah, 
kebebasan dan kemerdekaan “taitu kemuncak 
matlamat yang tidak dapat “dicapai manusia 


melainkan di bawah naungan Islam. 

Ada berbagai-bagai hadith mengenai turunnya 
surah ini. Di antaranya yang kami pilih ialah hadith 
yang diriwayatkan oleh al-Imam Ahmad iaitu: 


Kami telah diceritakan oleh Muhammad ibn Abu 
'Adi, dari Daud, asy-Sya'bi dari Masrug katanya: 
Aisyah telah bercerita bahawa Rasulullah s.a.w. di 
akhir-akhir kegiatannya banyak berzikir dengan : 

bersabda: 


telah 
memberitahu kepadaku bahawa aku akan melihat 


Dan beliau telah Tuhanku 
satu alamat pada umatku, dan la memerintah 
kepadaku apabila aku melihat alamat itu supaya aku 
bertasbih, bertahmid dan beristighfar kepada-Nya. 
Sesungguhnya Allah itu Maha Penerima Taubat, dan 


aku telah pun melihat alamat itu iaitu (Surah : an-Nasr): 


(an kaga ASI 

(Hadith ini juga telah diriwayatkan oleh Muslim 
melalui Daud ibn Abu Hind dengan nas ini). 


Gabilah-gabilah Arab Menunggu-nunggu 
Kemenangan Rasulullah s.a.w 


Ujar ibn Kathir dalam tafsirnya: Yang dimaksudkan 
dengan kemenangan di dalam surah ini ialah 
kemenangan menakluk Makkah dan inilah pendapat 
yang sebulat. Oabilah-gabilah Arab memang 
menunggu-nunggu kemenangan Rasulullah s.a.w. 
menakluk Makkah untuk memeluk agama Islam. 
Mereka berkata: “Jika ia (Muhammad) dapat 
menundukkan kaumnya, maka itulah tandanya ia 
seorang Nabi.” Oleh itu, apabila Allah memberi 
kemenangan kepadanya menakluk Makkah, mereka 
pun memeluk agama Allah sepuak demi sepuak. 
Dalam masa tidak sampai dua tahun selepas itu, 
seluruh Semenanjung Arab beriman kepada agama 
Allah. Tiada gabilah Arab melainkan semuanya 
mengisytiharkan keislaman mereka. Menurut riwayat 
al-lmam al-Bukhari dalam Sahihnya dari 'Amr ibn 
Salamah katanya: Sebaik sahaja tertakluknya negeri 
Makkah, setiap kaum segera menemui Rasulullah 
s.a.w. untuk menyatakan keislaman mereka. Oabilah- 
gabilah Arab sebelum itu memang menunggu- 
nunggu  tertakluknya negeri Makkah — untuk 
menyatakan keislaman mereka. Kata mereka: 
“Biarkanlah dia (Muhammad) dengan kaumnya, jika 
dia dapat menundukkan mereka, maka itulah tanda ia 
seorang Nabi." 

Riwayat ini adalah sesuai dengan keterangan surah 
Ini yang memberi isyarat bahawa satu peristiwa akan 
berlaku selepas turunnya ayat ini, dan mengarahkan 
Nabi s.a.w. supaya bertasbih, bertahmid dan 
beristighfar — apabila berlakunya berita yang 
menggembirakan itu dan timbul alamatnya. 


Surah Ini Membayangkan Ajal Rasulullah s.a.w. 


Di sana ada lagi satu hadith dari Ibn 'Abbas dan 
hadith ini tidaklah sukar untuk diselaraskan dengan 
hadith yang telah kami pilihkan itu. Ujar al-imam al- 
Bukhari: Kami telah diceritakan oleh Musa ibn Ismail 
katanya: Kami telah diceritakan oleh Abu 'Awanah 
dari Abu Bisyr, dari Said ibn Jubayr, dari ibn "Abbas 
katanya: "Umar telah memasukkan aku ke dalam 
kumpulan tokoh-tokoh tua Perang Badar. Setengah 
mereka seolah-olah merasa tidak setuju dalam hati 
mereka, lalu berkata: “Mengapa dimasukkan budak 
Ini bersama kami dan kami juga ada anak-anak yang 
sebaya dengannya?” Jawab 'Umar: “Dia dari budak- 
budak yang kamu telah kenal.” Pada suatu hari 'Umar 
menjemput mereka, lalu ia masukkan aku bersama 
mereka. Menurut hematku ia menjemput aku 
bersama mereka untuk memperlihatkan kebolehanku 
kepada mereka, lalu ia berkata: “Apa pendapat kamu 
tentang maksud firman Allah 'Azzawajalla: 


Hal 9 &l as el Isl 
"Apabila tiba pertolongan Allah dan kemenangan (menakluk 
Makkah). “(D). 


Jawab setengah mereka: “Allah menyuruh kita 
bertahmid dan berisfighfar kepada-Nya apabila ia 
menolong dan memberi kemenangan kepada kita." 
Setengah yang lain diam tidak berkata apa-apa. Lalu 
'Umar berkata kepadaku: “Adakah pendapat engkau 
begitu juga, wahai ibn 'Abbas?” Jawabku: “Tidak.” 
lalu ia terus bertanya: “Apa pendapat engkau?" 
Jawabku: “Itulah ajal Rasulullah s.a.w. yang diberitahu 
Allah kepadanya. Firman Allah: “Apabila tiba 
pertolongan Allah dan kemenangan', maka itulah 
alamat ajal engkau. Oleh itu, hendaklah engkau 
bertasbih dengan memuji Tuhanmu dan beristighfar 
memohon keampunan-Nya, sesungguhnya Dia Maha 
Penerima Taubat.” Kata "Umar ibn al-Khattab: “Aku 
tidak mengetahui maksud ayat ini melainkan apa 
yang dikatakan engkau.” (Riwayat al-Bukhari sahaja). 


Mungkinlah kepada Rasulullah s.a.w. apabila beliau 
melihat alamat dari Tuhannya, ia terus faham bahawa 
tugasnya di bumi telah pun selesai dan dia tidak lama 
lagi akan menemui Tuhannya. Inilah maksud Ibn 
'Abbas, “Itulah ajal Rasulullah s.a.w. yang diberitahu 
Allah kepadanya." 


Walau bagaimanapun, di sana terdapat suatu 
hadith lagi yang diriwayatkan oleh al-Hafiz al- Bayhagi 
dengan sanadnya dari Ibn 'Abbas juga katanya: 
“Sebaik sahaja turun @dilly Wixai sla Isl Rasulullah 
S.a.w. terus memanggil Fatimah dan berkata: 
'Sesungguhnya ayahanda telah diberitahu tentang 
kematian ayahanda." Lalu Fatimah menangis, 

kemudian dia ketawa sambil berkata: Ia menceritakan 
kepadaku bahawa ia telah diberitahu tentang 
kematiannya, kerana itulah aku menangis. Kemudian 
ia berkata pula: Sabarlah anakanda, kerana engkau 
anggota keluarga ayahanda yang pertama yang akan 
mengikuti ayahanda, kerana itulah aku ketawa.” 


Di dalam hadith ini terdapat keterangan yang 
menentukan masa turunnya surah ini, iaitu ia 
diturunkan selepas tercapainya — kemenangan 
menakluk Makkah dan sambutan orang ramai 
memeluk agama ,Islam secara besar-besaran telah 
terlaksana, kerana itu apabila surah ini diturunkan 
sesuai dengan alamatnya, maka Rasulullah s.a.w. pun 
faham bahawa ajalnya telah hampir. Tetapi hadith 
yang pertama lebih kukuh dan lebih selaras dengan 
nas zahir Al-Gur'an terutama hadith yang 
menceritakan tentang Siti Fatimah yang menangis dan 
ketawa itu telah diceritakan dalam satu hadith yang 
lain dengan satu gambaran yang lain yang sesuai 
dengan pendapat yang kami tarjihkan ini. Hadith itu 
ialah dari Ummu Salamah r.a. katanya: “Rasulullah 
sa.w. telah memanggil Fatimah pada tahun 
kemenangan menakluk Makkah dan bercakap-cakap 
dengannya, lalu Fatimah menangis. Kemudian ia 
bercakap-cakap dengannya lagi, lalu Fatimah 
ketawa.” Kata Ummu Salamah: “Apabila Rasulullah 
saw. wafat aku bertanya Fatimah tentang rahsia 
tangisan dan ketawanya tempoh hari, lalu ia bercerita: 
'Rasulullah s.a.w. telah memberitahu kepadaku ia 
tidak lama lagi akan wafat, itulah sebabnya aku 
menangis. Kemudian ia memberitahu kepadaku pula 
bahawa aku akan menjadi penghulu kepada wanita- 
wanita ahli Syurga, kecuali Maryam binti “Imran, 
Kerana itulah aku ketawa'.” (Dikeluarkan oleh at- 
Tirmizi). 

Hadith ini selaras dengan nas zahir Al-Our'an dan 
hadith yang diriwayatkan oleh al-Imam Ahmad dan 
dikeluarkan oleh Muslim dalam kitab Sahihnya yang 
menerangkan di sana ada satu alamat di antara 
Rasulullah s.a.w. dengan Tuhannya iaitu: “Apabila 
tiba pertolongan Allah dan kemenangan menakluk 
Makkah........ "Oleh itu, apabila kemenangan 
menakluk Makkah berlaku, maka Rasulullah s.a.w. 
faham bahawa masa pertemuannya dengan 
Tuhannya telah hampir, dan kerana itulah ia 
memanggil Siti Fatimah sebagaimana yang telah 
diceritakan oleh Ummu Salamah r.a. 


kere k 
Pengertian Dan Bimbingan Surah Ini 


Dari seluruh huraian ini marilah kita tumpukan 
kepada pengertian yang tetap dan bimbingan yang 
berterusan yang dibawa oleh surah ini. Ke mercu 
manakah yang disyaratkan oleh surah yang pendek 

"Apabila tiba pertolongan Allah dan kemenangan (menakluk 
MakkahN(1). Dan engkau lihat manusia masuk ke dalam 
agama Allah sepuak demi sepuak(2). Maka bertasbihlah 
dengan memuji Tuhanmu dan pohonlah keampunan-Nya. 
Sesungguhnya Dia amat menerima taubat (hamba-Nya)"B). 


Bahagian awal surah ini menyarankan satu 
kefahaman khusus tentang hakikat peristiwa yang 
berlaku di alam ini dan tentang peranan Rasulullah 
saw. dan peranan para Mu'minin dalam urusan 
da'wah Islam dan batas keupayaan mereka dalam 
urusan ini. Saranan Ui dau dalam ayat: 


SENI A5 AS 


"Apabila tiba pertolongan Allah dan kemenangan (menakluk 
Makkah). "(1) 


laitu pertolongan dan kemenangan itu adalah 

datang dari Allah pada masa yang ditentukannya dan 
dalam bentuk yang dikehendaki-Nya, sedangkan Nabi 
dan para Sahabatnya tidak mempunyai apa-apa 
peranan dalam kemenangan itu. la merupakan urusan 
Allah semata-mata yang dilaksanakannya dengan 
mereka atau tanpa mereka. Cukuplah Allah 
melaksanakan kemenangan urusan agama-Nya 
melalui mereka dan melantikkan mereka selaku 
pengawal dan pemegang amanah agama-Nya. Inilah 
keseluruhan peranan mereka dalam mencapai 
kemenangan dan dalam sambutan orang ramai 
menerima agama Allah. Kerana itu dalam 
menghadapi penghormatan Allah yang merealisasikan 
kemenangan itu, mereka berkewajipan bertasbih, 
bertahmid dan beristighfar di sa'at-sa'at kemenangan 
itu. 


Makna Istighfar Di Sa'at Kemenangan Dan 
Kehilangan Kesabaran 


Bertasbih dan bertahmid atas ni'mat Allah yang 
telah menjadikan mereka sebagai pemegang amanah 
dan pembela agama-Nya, juga atas rahmat Allah ke 
atas seluruh umat manusia dengan mengurniakan 
kemenangan kepada agamanya, kemenangan kepada 
Rasul-Nya menakluk Makkah dan sambutan besar- 
besaran dari orang rarhai memeluk agama-Nya yang 
penuh kebajikan itu setelah sekian lama mereka 
berada di dalam keadaan buta, sesat dan rugi. 


Beristighfar terhadap berbagai-bagai perasaan dan 
pengalaman jiwa iaitu berisfighfar terhadap perasaan 
bangga dan sombong yang berkecamuk dalam hati di 
sa'at-sa'at mabuk kemenangan setelah sekian lama 
berjuang. Perasaan yang sedemikian memang sukar 
dikawal pada hati manusia kerana itulah mereka perlu 
beristighfar. 


Beristighfar terhadap perasaan-perasaan tidak 
sabar, perasaan terkilan, kerana lambatnya Allah 


2 SURAH AN-NASR && 443 


menunaikan janji memberi bantuan dan pertolongan, 
perasaan gentar dan goncang, iaitu perasaan- 
perasaan yang mungkin dialami dalam sa'at-sa'at 
menghadapi perjuangan yang lama, kepenatan dan 
kesukaran sebagaimana yang telah digambarkan oleh 
Allah dalam surah yang lain: 


(ken Tg an Do ISA 

"Adakah kamu mengira bahawa kamu akan memasuki 
Syurga, sedangkan kamu belum menerima dugaan seperti 
orang-orang Mu'min yang terdahulu dari kamu? Mereka 
telah ditimpa kesusahan dan kesengsaraan dan mereka telah 
digoncangkan (dengan berbagai-bagai ujian) sehingga Rasul 
dan orang-orang Mu'min yang ada bersamanya pernah 
bersungut: Bilakah tibanya pertolongan dari Allah? Lalu 
dijawab: Sesungguhnya pertolongan Allah itu amat dekat." 


(Surah al-Bagarah: 214) 


Sikap yang seperti ini memerlukan istighfar. 
Beristighfar kerana tidak cukup bersyukur kepada 
Allah yang sentiasa melimpahkah ni'mat dan rahmat- 
Nya yang tidak putus-putus. Daya upaya manusia 
sentiasa terbatas, sedangkan ni'mat dan anugerah 
“ak sh ag Ha ca Sa Aha Allah: 


2 Ed 
SPAN DT PI An ee sob: 
he aga kamu membilang ni'mat Allah, nescaya kamu 
tidak berdaya mengirakannya.” 


(Surah an-Nahl: 18) 
Ketaksiran yang seperti ini memerlukan istighfar. 


Kewajipan Bertasbih Dan Beristighfar 
Di Sa'at Kemenangan 


Di sana ada lagi satu tujuan yang halus dari 
beristighfar di sa'at mencapai kemenangan, iaitu 
untuk menggerak dan menyedarkan hati yang sedang 
dilambung rasa megah dan bangga dengan 
kemenangan itu agar menginsafi ketaksiran dan 
kelemahan dirinya. Oleh itu, ia lebih baik 
merendahkan rasa kebanggaannya dan memohon 
istighfar kepada Allah, kerana istighfar boleh 
menghalangkan perasaan angkuh dan sombong. 


Di samping itu, perasaan lemah dan merasa tidak 
cukup bersyukur kepada Allah, juga amalan 
bertawajjuh kepada Allah kerana memohon kemaafan 
dan keampunan boleh menjamin tidak berlakunya 
perbuatan-perbuatan yang zalim terhadap musuh- 
musuh yang kalah. Orang yang menang hendaklah 
menyedari bahawa Allah mengamatinya, bahawa 
Allahlah yang memberi kekuatan kepadanya 
mengalahkan musuh-musuhnya, sedangkan ia lemah 

dan tidak berupaya. Allah telah mengalahkan musuh- 
musuhnya, kerana suatu tujuan yang dikehendaki- 
Nya. Oleh itu, kemenangan yang dicapai itu adalah 
kemenangan dari kurnia-Nya. Penaklukan itu adalah 
penaklukan-Nya dan agama adalah agama-Nya dan 
segala sesuatu terpulang kepada-Nya. 

Itulah kemuncak yang gemilang dan mulia yang 
diseru oleh Al-Gur'an supaya manusia bercita-cita 
mendaki-nya mengikut irama seruannya yang luhur. 
Itulah kemuncak yang membuat manusia dewasa 
kerana mereka dapat menundukkan keangkuhan 
mereka dan membuat jiwa mereka terbang bebas 
Kerana mereka tunduk kepada Allah. 


Contoh-contoh Kesyukuran Nabi Yusuf 
Dan Nabi Sulaiman a.s. 


Itulah kebebasan dari belenggu-belenggu diri sendiri 
supaya manusia menjadi roh-roh dari roh Allah yang 
tidak mencari sesuatu yang lain melainkan keredhaan 
Allah. Dan di samping kebebasan itu ialah perjuangan 
untuk menolong kebaikan dan menegakkan 
kebenaran, juga usaha mengimarahkan bumi dan 
memajukan kehidupan, memimpin umat manusia 
dengan kepimpinan yang matang, bersih, membina, 
adil, dan menuju kepada Allah. 


Adalah sia-sia bagi seseorang berusaha untuk 
mencapai kebebasan, sedangkan ia terbelenggu 
kepada dirinya dan kepada nafsu keinginannya, 
usahanya sia-sia selama ia tidak dapat membebaskan 
dirinya di sa'at-sa'at kemenangan dari perasaan- 
perasaan merasa berjasa dalam kemenangan itu, agar 
ia hanya mengenangkan jasa Allah sahaja. 


Inilah adab sopan yang sentiasa diamalkan oleh 
para Nabi, dan inilah adab yang dikehendaki Allah 
supaya manusia sentiasa berusaha meningkat ke 
kemuncaknya atau sentiasa bercita-cita menuju 
kemuncaknya. Inilah adab sopan Nabi Allah Yusuf a.s. 
di sa'at Sana segala cita-citanya. Firman TAN 

"Lalu ia (Yusuf) mengangkatkan dua ibu bapanya di atas 
singgahsana dan mereka (saudara-saudaranya) merebahkan 
diri sujud hormat kepadanya dan berkata: Wahai 
ayahandaku, inilah ta'bir mimpi anakanda dahulu. 
Sesungguhnya Allah Tuhanku telah menjadikan mimpi itu 


29) SURAH AN-NASR @& 





JUZU' KE-30 


suatu kenyataan dan sesungguhnya ia telah melakukan 
segala kebaikan terhadap anakanda ketika ia membebaskan 
anakanda dari penjara dan membawa ayahanda bonda ke 
sini dari dusun padang pasir setelah syaitan merosakkan 
hubungan di antara anakanda dengan saudara-saudara 
anakanda. Sesungguhnya Tuhanku itu Maha Halus 
melaksanakan apa yang dikehendaki-Nya. Sesungguhnya Dia 
Maha Mengetahui dan Maha Bijaksana." 


| (Surah Yusuf: 100) 


Di sa'at itu, Nabi Yusuf a.s. mencabutkan dirinya 
dari suasana kegembiraan bertemu dengan orang 
tuanya dan berbaik-baik kembali dengan saudara- 
saudaranya untuk bertawajjuh kepada Allah bagi 
menyampaikan kesyukurannya. Beliau berdo'a ketika 


berada di kemuncak kekuasaan dan dalam 
kegembiraan tercapai pan 
Paman Na 3S Naa 

"Ya Tuhanku! Sesungguhnya Engkau telah mengurniakan 
kepadaku ni'mat kerajaan dan Engkau telah mengajarkanku 
ilmu ta'bir mimpi. Wahai Tuhan Pencipta langit dan bumi! 
Engkaulah Penaungku di dunia dan di Akhirat. Wafatkanlah 
aku dalam agama Islam dan gabungkanlah aku dengan 
orang-orang yang soleh." 


(Surah Yusuf: 101) 


Di sini lenyaplah segala pangkat dan kebesaran dan 
hilanglah segala kesukaan bertemu dengan orang tua 
dan kegembiraan berkumpul kembali dengan saudara 
mara. Pemandangan babak akhir kisah Nabi Yusuf 
a.s. menggambarkan pemandangan seorang manusia 
yang bermohon kepada Tuhannya supaya memelihara 
keislamannya hingga ia wafat dan supaya ia 
dimasukkan ke dalam golongan orang-orang yang 
soleh di sisi Tuhannya. 


Inilah juga adab sopan Nabi Allah Sulaiman a.s. 
apabila ia melihat singgahsana Balgis ratu negeri 
Saba' muncul di hadapannya sebelum matanya 
berkelip: 


Kesyukuran Nabi Muhammad Di 2epanuAng Hidupnya 

"Dan apabila Sulaiman 2 Os dd itu terletak di 
hadapannya ia pun berkata: Ini adalah limpah kurnia dari 
Tuhanku untuk mencuba aku, adakah aku bersyukur 
kepada-Nya dan mengingkari ni'mat-Nya. Oleh itu, sesiapa 
yang bersyukur, maka sesungguhnya ia bersyukur untuk 

kebaikan dirinya dan sesiapa yang mengingkari ni'mat-Nya, 
maka Tuhanku adalah Maha Kaya dan Maha Pemurah." 


(Surah an Nami: 40) 


Inilah juga adab sopan Nabi Muhammad s.a.w. di 
sepanjang hidupnya dan dalam masa mendapat 
pertolongan dari Allah dan mencapai kemenangan 
menakluk Makkah, beliau membongkok di atas 
belakang untanya, kerana bersyukur kepada Allah dan 
memasuki negeri Makkah dengan keadaan seperti itu, 
sedangkan negeri itulah yang telah menyakitinya, 
mengusirnya keluar, memeranginya dan menentang 
da'wahnya dengan penuh kedegilan. Apabila tiba 
pertolongan dari Allah dan terlaksana kemenangan 
menakluk Makkah, ia lupakan kesukaan mendapat 
kemenangan dan terus membongkok bersyukur 
kepada Allah, bertasbih, bertahmid dan beristighfar 
sebagaimana yang diajar oleh Tuhannya. Ia bertasbih, 
bertahmid ' dan  beristighfar begitu banyak 
sebagaimana yang diceritakan oleh hadith-hadith. 
Dan itulah sunnah yang diikuti para Sahabat 
selepasnya r.a. ajma'in. 


xXx x c « x 


Demikianlah  terangkatnya manusia dengan 
keimanan mereka kepada Allah. Demikianlah jiwa 
mereka memancar dengan gemilang, melembut halus 
dan terbang bebas. Demikianlah mereka berjaya 
sampai kepada darjat kebesaran, kekuatan dan 
kebebasan. 

